दो दिन से लापता छात्रा का शव मिला
बड़वाह | गांव रावत पलासिया में 2 दिन से लापता युवती का शव उसी के खेत के कुएं में मिला। शनिवार दोपहर चरवाहों ने कुएं में लाश देखी तो पूर्व सरपंच राधेश्याम चोयल सीर्वी को सूचना दी। एसआई बीएस यादव ने बताया गांव रावत पलासिया निवासी अर्चना पिता कैलाश (20) दो दिन से लापता थी। परिजनों ने थाने पर गुमशुदगी दर्ज कराई थी। शनिवार को मवेशी चराने वाले लोगों ने खेत के कुएं में शव देखा तो सूचना दी। शव की शिनाख्त अर्चना के रूप में हुई। एसआई बलवीरसिंह यादव व हिना जोशी ने पंचनामा बनाया। अर्चना बचपन से गांव पिढ़ाय में अपने मामा तिलोकचंद गुर्जर के घर रहती थी। अर्चना शासकीय कॉलेज के बीए द्वितीय वर्ष की छात्रा थी। घटना के 10 दिन पूर्व ही वह अपने मामा के घर से माता-पिता के यहां आई थी।
hin_Deva hin_Deva